ฮั่งเส็งปิดเช้าลบ 19.07 จุด จับตาสหรัฐโหวตกม.อเมริกันเฮลธ์แคร์
ฮั่งเส็งปิดเช้าลบ 19.07 จุด จับตาสหรัฐโหวตกม.อเมริกันเฮลธ์แคร์
24 มี.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 19.07 จุด หรือ 0.08% ปิดภาคเช้าที่ 24,308.63 จุด ขณะที่นักลงทุนจับตาสภาผู้แทนราษฎรสหรัฐลงมติเกี่ยวกับการใช้ร่างกฎหมาย “อเมริกันเฮลธ์แคร์” แทน “โอบามาแคร์” รอบใหม่ในวันนี้ หลังจากที่การลงมติเมื่อวานได้ถูกเลื่อนออกไป เนื่องจากเสียงสนับสนุนของพรรครีพับลิกันยังไม่มากพอต่อการผลักดันร่างกฎหมายดังกล่าว